google/wiki40b huggingface dataset:
Mandsjuisk

Grammatikk

Orddannelse skjer utelukkende med suffiks. Prefiks, preposisjoner og grammatikalsk genus finnes ikke. Pluralis uttrykkes, nær det dreier seg om levevesen, ved endelse, -sa, -ta, men ellers ved reduplikasjon eller særskilte ord som betyr «mange» eller lignende. Vanligvis regnes det med fem kasus (nominativ (uten endelse), genitiv, dativ, akkusativ, ablativ), men sammenføyningen er løsere enn i latin og gresk. 
Adjektivet er helt ubøyelig og står som alle øvrige bestemmelsesord alltid foran det bestemte. Possessiva uttrykkes ikke som i de fleste altaiske språk med suffiks, men med genitiv av personalpronomen. Elativ mangler helt. 
Verbet har intet uttrykk for numerus og person (liksom norsk i de fleste tilfeller), men har derimot hele den rikdom på utledede stammer, kausativa, frekventativa, intensiva og så videre, som karakteriserer de altaiske språk. Roten er ren i imperativ. Temporale og modale stammer, infinitiv og partisipp uttrykkes med særlige vokalharmonisk vekslende suffikser,  som for eksempel omi, drikk, omi-me, å drikke, bi (si, i, be) omi-he, jeg (du, han, vi) drakk, omi-ne-me, begynne å drikke, bi (tse) omi-ne-he, jeg (de) begynte å drikke.

Skriftspråk

Mandsjuisk skrives med en justert variant av mongolsk skrift, i vertikale rekker ovenfra og nedover. Rekkene følger hverandre fra høyre til venstre. Etter tradisjonell offisiell historieskriving ble det mandsjuiske alfabet skapt av to lærde, Erdeni og G'aig'ai, i  1599 etter ordre fra mandsjuenes leder Nurhaci. Resultatet ble kalt tongki fuka akū hergen («skrift uten prikker og sirkler»).
Først etter at  mandsjuene erobret Kina (1644) fikk språket en mer omfattende litteratur, som for det meste bestod av oversettelser (fortrinnsvis av historie og klassisk litteratur) fra kinesisk.

Litteratur og offisiell status

Fra den mandsjiske litteratur må særlig nevnes en fullstendig samling av alle Qing-keisernes lover, en kronikk over Amurlandet (Sachalian-ula) til 1810, samt to utmerkede leksikalske arbeider av mandsjuiske lærde: den saklig ordnede mandsjuisk-kinesiske ordboken Qingwen jian, og den tegnalfabetisk oppstilte mandsjuisk-mongolsk-kinesiske Sanhe bianlan.
Mandsjuisk er lettere å lære enn klassisk kinesisk, og vestlige forskere har brukt oversettelsene til mandsjuisk for å studere klassisk kinesisk litteratur. 
Mandsjuisk var Qing-hoffets og de kinesiske embetsmenns offisielle språk. Men det er i dag (2013) svært svekket i Kina. Det tals bare av små befolkningsgrupper i Fuyu og Aihui i provinsen Heilongjiang. Sibe-språket (også kalt Xibo), som er nært beslektet med mandsjuisk, tales i dag av cirka 30.000 personer i Qapqal i Xinjiang.
Gammel Strand (København)

Gammel Strand er en gate i København.
Gammel Strand er kjent tilbake fra tidlig middelalder som naturhavn for landsbyen Havn som dengang lå der. Senere utviklet stedet seg til en større havn med fortøyningsplasser. Under flere av bygningene som står der i dag er det funnet skipsdeler og bolverk som klart peker i retning av at kystlinjen tidligere lå lenger inne enn kanalens kant i dag. Helt opp til slutten av 1950–tallet var det fisketorg på Gammel Strand. I dag består området av bolighus, restauranter, kafeer og kontorer.
Langs gaten er det en rekke eldre eiendommer som i dag betraktes som Københavns vakreste byrom. De opprinnelige husene brant for en stor del ned under brannen i 1795, men mange ble senere restaurert. I dag fremstår husrekken som spennende og harmonisk med sammensetningen av hus fra slutten av 1700–tallet, 1800– og 1900–tallet. Flesteparten av husene på Gammel Strand er i dag fredet.
Jeg ser deg o Guds lam å stå

«Jeg ser deg o Guds lam å stå» er en dansk salme av Hans Adolph Brorson. Den ble publisert etter hans død i Svanesang (1765).
Salmen har fem strofer.
Mobil innsats

«Mobil innsats» var navnet på en norsk militærøvelse som ble avholdt i Nord-Norge i perioden 5. til 10. november 2006.
I motsetning til de fleste tidligere militærøvelser i Norge, var denne øvelsen hemmeligholdt, slik at de deltagende avdelingene ikke var forberedt på utrykningen. Heller ikke NATO-styrker fra andre land deltok på øvelsen. Øvelsen ble på bakgrunn av det kalt en reaksjonsøvelse, hvor hovedformålet var å vurdere de enkelte avdelingenes reaksjons- og samarbeidsevne.
Militærøvelsen gikk ut på å komme seg så raskt som mulig til Andøya, hvor en fiktiv konflikt med landet «Havland» hadde oppstått. De involverte avdelingene hadde i oppgave å hevde norsk suverenitet over øya.
Sankin kōtai

Sankin kōtai (japansk: 参勤交代, Sankin kōtai «regelmessig nærvær») var en form for administrativt regelverk i Edoperioden i Japan.

Historie

På 1500-tallet ble det innrettet forleninger (藩, han) av Toyotomi Hideyoshi under ledelse av en daimyō som hadde avgitt et troskapsløfte til shogunen.
I slutten av Ashikagaperioden etter Ouninkrigen årene 1467 til 1477 hadde imidlertid shogunatet for det aller meste helt mistet sin makt, og Ashikagaperioden gikk over i Sengokuperioden. Først i 1603 lykkedes det Tokugawa Ieyasu, den første shogunen av Tokugawaklanen, å gjenopprette makten og gjenforene landet. Samtidig ble Sankin kōtai innført som praksis og byggingen av Gokaido (datidens fem store ferdselsleder) ble påbegynt der Tōkaidōen mellom Kyoto og Edo ble den mest benyttede veien.
I 1634 ble praksisen opphøyet til log (2) av hans etterkommer Tokugawa Ietsuna, den tredje shogunen. Loven skulle ble gjeldende hent frem til 1862 kort før Meijirestaurasjonen.
Visittreisene bidro til at shukubaer (rasteplasser) langs ferdselsveiene sakte vokste frem til små byer.
Personer og hendelser under visittreisene ble også en inspirasjonskilde for datidens kultur, og mange motiv og hendelser ble til kunstverk i Ukiyo-e-sjangeren og til skuespill innen Kabuki- og Bunrakuteateret.
Fylkesvei 7808

Fylkesvei 7808 går mellom Gratangsbotn og Storfossen i Gratangen kommune. Veien er 6,8 km lang.
Frem til 2019 hadde veien betegnelsen fylkesvei 142.
Slice of life

Slice of life er en sjanger innen kunst og underholdning som skildrer hverdagslivet på en forholdsvis realistisk måte. Den er vanlig innen japansk manga.
Kunstig skalleforming

Kunstig skalleforming er en villet og varig deformering av hodeskaller hos mennesker. For eksempel har kranier hos små barn som vokser, blitt formet ved langvarig press fra fastbundne plater, stram reiving og annet. Skallen hos spedbarn er naturlig myk for å lette fødselen, og skalleforming har typisk kunnet gjelde barn fra de er omkring én måned gamle og et halvt år framover. Skikken har forekommet hos folkegrupper i særlig Eurasia, Afrika og Amerika, blant annet hos indianere i nazca-, inka- og maya-kulturene. Skalleformingen har trolig vært uttrykk for et skjønnhetsideal og for å markere sosial status. Deformasjoner kan også ha oppstått naturlig hos omreisende nomadefolk som har hatt spedbarn fastbundet i lang tid. Det eldste kjente eksempelet av kunstig skalleforming er fra en neandertaler fra omkring 43 000 f. Kr. som er funnet i Shanidar-hula i Irak. Den første skriftlige omtalen finnes hos Hippokrates som omkring 400 f.Kr. beskriver macrocephali, «lang- eller storskaller» oppkalt etter praksisen med skalleforming.
Forbigående eller vedvarende misforming av kranier kan også oppstå etter bruk av for eksempel fødselstang eller som følge av skalleforandringer ved vannhode, microcephali og annet.
HJK Helsinki

Historie

Klubben ble grunnlagt i 1907 av Fredrik Wathen. De er Finlands største klubb, og de har vunnet Veikkausliiga 27 ganger.
De har vunnet den finske cupen 12 ganger, og ligacupen fem ganger. Mange av de beste finnene i fotball har spilt her før de kom til større lag. De deltok i Mesterligaen i 1998/99-sesongen, og de er per dags dato det eneste finske laget som har spilt i Mesterligaen.
Vartdalsstrand

Vartdalsstranden er tidligere navn på Vartdal kommune i Møre og Romsdal. Vartdalsstrand var fra 1837 del av Ulstein formannskapsdistrikt.
Vartdalsstrand ble skilt fra Ulstein og etablert som egen kommune 1. januar 1895. Kommunen hadde da 736 innbyggere. 
Kommunen endret navn fra Vartdalsstranden til Vartdal ved kongelig resolusjon av 3. november 1917.
Fra 1964 er Vartdal del av Ørsta kommune.
John Savio-prisen

John Savio-prisen, tidligere John Savio-stipend, er en norsk kunstnerpris som utdeles annethvert år til en kunstner med samisk bakgrunn og identitet, som har gjort seg særlig bemerket i kunstfeltet i Norge, enten ved prosjekter som utmerker seg i nyere tid eller ved sitt samlete kunstnerskap. Prisen kan også tildeles en person som har gjort en spesielt bemerkelsesverdig innsats til fremme av kunst med rot i samisk kultur i Norge. Prisen utdeles av Bildende Kunstneres Hjelpefond i samarbeid med Samisk Kunstnerforbund og Nordnorsk Kunstmuseum. I 2015 ble det årlige John Savio-stipend avviklet og erstattet med John Savio-prisen som deles ut annethvert år, pålydende 150 000 kr. Prisvinneren bestemmes av en jury bestående av tre personer, to oppnevnt av Samisk Kunstnerforbund og en fra Nordnorsk Kunstmuseum.
Prisen er oppkalt etter den samiske kunstneren John Savio. John Savio fikk stille ut separat for første gang i 1937 i Paris, og fikk positiv omtale i tidsskriftet L'Illustration. Han har etter sin død blitt anerkjent som en av de største samiske kunstnerne, og er den første samiske kunstneren som har stilt ut separat på Nasjonalgalleriet.
Mathias Loftesnes

Karriere

Sommeren 2013 signerte Loftesnes for den belgiske eliteklubben Aase-Lennik. Etter en sesong i Belgia, signerte han i stedet for tsjekkiske CEZ Karlovarsko. Sommeren 2015 returnerte Loftesnes til Førde, og ble en del av satsingen "Nye Førde", blant annet sammen med Lars Fredrik Tvinde. Sesongen 2015/16 tok Førde The Double i norsk volleyball, med seier både i cupen og i sluttspillet. Med 174 poeng ble Loftesnes klubbens toppscorer. Kun Sigurd Festøy fra NTNUI endte over ham på eliteseriens toppscorerliste. Sesongen 2016/17 bidro Loftesnes sterkt til at Førde på ny vant serien. Med 198 poeng tok han fjerde flest i eliteserien, men var med suveren margin den kantspilleren som tok flest poeng. Også i sesongen 2018/19 ble Loftesnes toppscorer for Førde. Med sine 160 poeng endte han på sjetteplass på toppscorerlisten for Mizunoligaen. Førde vant Mizunoligaen 2018/19 etter seier 2-0 i kamper mot Randaberg i finalen. I februar 2019 kunngjorde Loftesnes at sesongen 18/19 ble hans siste som toppspiller.
Mandal bibliotek

Mandal bibliotek er et folkebibliotek i Mandal kommune, i Vest-Agder fylke. Biblioteket ligger i Buen kulturhus.

Historie

15. desember 1915 kunne bibliotekar Aasta Tonstad åpne dørene til Mandal bibliotek for første gang. Bibliotekets første lokale var et rom i første etasje av Johnstonsgate 5. Her var det meningen at biblioteket skulle holde åpent to dager i uken, en dag for voksne og en for barn, med tre timer hver gang. Det viste seg raskt at dette var for lite. Åpningstiden ble utvidet, og året etter flyttet også biblioteket til et større lokale i samme hus. I 1923 var kapasiteten igjen sprengt, og biblioteket flyttet til enda større lokaler i Frk. Riises hus. Sommeren 1936 ble biblioteket flyttet for tredje gang, og denne gangen til 1. etasje i Dr. Nielsens hus. Våren 1956 flyttet biblioteket igjen, og denne gangen til Andorsengården. Her ble biblioteket værende i 56 år, helt til det ble flyttet for femte gang, denne gangen til Buen kulturhus vinteren 2012.

Barne- og ungdomsavdelingen

Barne- og ungdomsavdelingen ligger i 1. etasje med en gang du kommer inn i biblioteket. Avdelingen er inndelt etter aldergrupper og begynner med billedbøker ved inngangsdøren, og ender opp i bøker for moden ungdom lengst inn i lokalet. Bibliotekets utlånsskranke ligger også her.

Voksenavdelingen

I bibliotekets 2. etasje finner du voksenavdelingen, med fag- og skjønnlitterære bøker, lydbøker, filmer, aviser og tidsskrifter. Voksenavdelingen har flere sittegrupper og studieplasser med fin utsikt over Mandalselva og byen. Her finner du også to arbeidsrom, og et grupperom som fritt kan benyttes av alle.
Sykehuset Levanger

Sykehuset Levanger er et sykehus på Levanger i Trøndelag. Før 2002 hadde institusjonen navnet Innherred sykehus og før det igjen Nordre Trondhjems Amts Sygehus på Eidesøren. 
Sykehuset ble vedtatt opprettet i 1840 og stod ferdig i 1843. Det er idag et av to sykehus i Helse Nord-Trøndelag, og har sentral og lokal sykehusfunksjon for ti kommuner.
Dagfinn Sørli

Ordener og utmerkelser

Han ble i 2018 tildelt den estiske Terra Mariana-korsets orden av første klasse.
Pupill

Utvidelse av pupillen

Såkalte sympatiske nervefibre styrer muskelen dilatator pupillae. Når denne lille muskelen i øyets regnbuehinne trekker seg sammen, vil pupillen utvides (dilateres). Når en person er opphisset vil gjerne pupillen utvides. Adrenalin utvider pupillen. Enkelte hallusinogene stoffer, slik som LSD, og det narkotiske stoffet Kokain kan også utvide pupillen. En øyelege kan utvide pupillene med øyedråper som inneholder det kjemiske stoffet atropin (også kalt belladonna). Det medisinske uttrykket for pupillens utvidelse er mydriasis.

Sammentrekning av pupillen

Sammentrekning av pupillen styres av såkalte parasympatiske nervefibre, som går gjennom den tredje hjernenerve, nervus oculomotorius. Disse fibrene går til en liten muskel i øyets regnbuehinne, som kalles sphincter pupillae. Når denne ringmuskelen trekker seg sammen, blir pupillen liten. Pilokarpin er et medikament som trekker sammen pupillen. Morfin, heroin og alkohol vil også gi liten pupille. Atropin, som utvider pupillen, virker egentlig ved å lamme ringmuskelen sphincter pupillae. Det medisinske uttrykket for pupillens sammentrekning er miosis.

Lysfølsomme ganglieceller i netthinnen

Noen, ca. 1-2%, av gangliecellene i netthinnen er selv lysfølsomme ved pigmentstoffet melanopsin.  Det er disse som gjør at pupillens størrelse raskt kan reagere på lysnivået i omgivelsene.
Smurfit Kappa

Smurfit Kappa Colours AS

Smurfit Kappa Colours AS er den norske norsk avdelingen. Selskapet er 100 % eiet av Smurfit Kappa Sverige AB, som har hovedkontor i Esløv (i nærheten av Malmö) i Sverige. Smurfit Kappa Colours har hovedkontor i Porsgrunn, og avdelingskontorer i Fredrikstad, Saltnes og Hønefoss.
Smurfit Kappa Colours har en årlig omsetning på omtrent 85 millioner kroner, hvorav ca. 75 % stammer fra emballasje og 25 % fra displayløsninger. Selskapet hadde i 2009 syv ansatte.
Representant for enslig mindreårig asylsøker

Representant (tidligere kalt verge) for enslig mindreårig asylsøker er en voksen person som skal ivareta den mindreårige asylsøkerens rettigheter i Norge, både juridisk og økonomisk. Det er kun enslige mindreårige som søker i Norge som får tildelt representant. En representant er en juridisk person som skal ivareta barnets interesser, og skal være en slags støtte. Representanten har på ingen måte ansvar for barnet i hjemmet, da alt av omsorg for barnet ivaretas av asylmottaket.
Krav for å bli representant er at man er myndig, har gode norskkunnskaper både muntlig og skriftlig, samt at man er orientert i det offentlige systemet. Kandidaten blir vurdert av en rådgiver og man vil få opplæring om man er skikket til det.

Transittfase

I transittfasen må representanten være til stedet både under ankomstsamtalen, asylintervjuet og besøke den mindreårige minimum to ganger. Representanten honorares med kr 8 000 for denne perioden.

Ventefase

Ventefasen inntrer etter asylintervjuet. I denne fasen blir representanten honorert med godtgjørelse på kr 850 per måned og kr 100 til utgiftsdekning.

Vergefase

Vergefasen inntrer fra Utlendingsdirektoratet treffer vedtak som gir grunnlag for permament oppholdstillatelse. Vergefasen blir som hovedregel honorert med kr 10 000, pluss kr 1 000 i utgiftdekning per kalenderår.
Tempelhof Airways

Tempelhof Airways var et flyselskap med base i Vest-Berlin som var i drift fra 1981 til gjenforeningen av Tyskland i 1990. Flyselskapets base lå i den delen av Berlin som var underlagt vestlige lands jurisdiksjon

Selskapets historie

Tempelhof Airways USA (må ikke forveksles med Tempelhof Express) ble grunnlagt i Fort Lauderdale i 1981 av Knut Kramer, som opprinnelig var fra Berlin men som på etableringstidspunktet var bosatt i både Florida og Berlin. I april 1982 startet han Air Taxi med en Piper Navajo fra Tempelhof-flyplassen i Vest-Berlin. På det tidspunktet kunne Vest-Berlin på grunn av sin status som okkupert by, bare betjenes av flyselskaper fra USA, Frankrike og Storbritannia.
I januar 1985 begynte ruteflyvninger mellom Berlin og Paderborn med Nord 262 fly. De fleste av disse flygingene ble gjennomført for bedriften Nixdorf Computer AG, som var basert der. Senere ble det også etablert flyruter fra Berlin til Dortmund, Luxembourg, Augsburg og Braunschweig. I 1988 ble flytypen Saab 340 satt i tjeneste for en flyrute mellom Berlin og Hamburg.
Selskapet drev også en ambulansefly-/medivac-tjeneste gjennom mange år. På disse flygningene ble det både fraktet pasienter og organer for organtransplantasjon. Det første flyet som ble brukt i disse flygningene var en Lear 25. Deretter ble det satt inn et fly av typen Lear-35. Oppdragsgiver for disse flygningene var  Deutsche Rettungsflugwacht (tysk luftambulanse) i Stuttgart. Etter at Berlinmuren falt, fikk tyske piloter lov til å fly til og fra Berlin. Driften av ambulanseflyene kunne derfor innlemmes i morselskapet. Flere av de gamle TAUSA medivac-piloter fikk jobb i morselskapet ved denne fusjonen.
Etter gjenforeningen av Tyskland var Tempelhof Airways ikke i stand til å konkurrere med andre tyske operatører. Driften ble nedlagt i oktober 1990, og alle selskapets flyvninger opphørte.
Sauze d'Oulx

Sauze d'Oulx (fra 1928 til 1947 Salice d'Ulzio) er en kommune med nesten 1 000 innbyggere i Storbyområdet Torino i Italia.

Geografi

Sauze d'Oulx ligger vest for Susa i dalen av samme navn (Susadalen), og er et jordbruks- og turist-senter. Stedet ligger på vestskråningen av Monte Genevris (2 536 moh). Bosetningen er delt i to klart atskilte deler: den gamle typiske alpelandsbyen og høyere opp en nyere landsby med hoteller.

Historie

Navnet er oksitansk og betyr «over Olux».
Det finnes keltiske levninger her, noe som viser at området var befolket i førromersk tid. I fjellkongen Cozios tid bodde sauvinvatiene her. De er opphavet til navnet «Jouvenceaux». I århundrene som fulgte, dro ulike arméer gjennom dalen (Val di Susa). Det dreier seg om goterne, langobardene og burgunderne. I det 10. århundre var det også sarasenere her.

Sport

Under de olympiske vinterleker 2006 ble konkurransene i freestyle arrangert i Sauze d'Oulx-Jouvencaux i Sauze d'Oulx.
Daisuke Nitta

Karriere

Daisuke Nitta startet sin profesjonelle karriere i Avispa Fukuoka i 1999. Han har også spilt for Shizuoka FC, Okinawa Kariyushi FC og SC Tottori.
Selv om jeg elsker deg

«Selv om jeg elsker deg» er en roman av Margit Sandemo fra 1978. Originalens tittel var «Elva dagar i snö». Romanen gikk først som føljetong i de nordiske utgavene av ukebladet Allers. Bokens hovedperson Jennifer, skal sammen med åtte andre busspassasjerer over en fjellovergang vinterstid. Halveis på fjellet får bussen motorhavari i uværet, og alle sammen blir tvunget til å søke tilflukt i et gammelt hotell, som er avstengt for vinteren, men har et lager av mat og det mest nødvendige. Blant passasjerene er også politimannen Rikard Mohr, og han og Jennifer kjenner hverandre fra de var tenåringer begge. Mange av de åtte får livene sine snudd opp ned, de elleve dagene de er innesperret i hotellet. Her skjer det alt fra mord til gryende kjærlighet, og de fleste av passasjerene har hemmeligheter de vil verne om for de andre. Romanen er også utgitt som bok nr. 35 i serien «Margit Sandemos beste føljetonger».
Imre Nagy

Bakgrunn

Imre Nagy ble født i en bondefamilie. Hans far, József Nagy (1869–1925), var en tjener ved gården og landarbeider og ble senere industriarbeider, og moren Rozália Szabó (1877–1969) hadde vært tjenestepike før paret giftet seg. Selv ble han utdannet til låsesmed og dreier. 
Under første verdenskrig kjempet han på Østfronten i den østerriksk-ungarske hæren, og ble tatt til fange i 1915. I fangenskapet ble han kommunist og vendte tilbake til Ungarn etter første verdenskrig og ble medlem av Béla Kuns kommunistregjering. I 1929 dro han til Sovjetunionen og ble medlem av Komintern.

Politiker i Ungarn etter annen verdenskrig

Ved slutten av annen verdenskrig, da Ungarn ble overrent av Den røde armé, som nedkjempet og fordrev de tyske styrkene, dro han tilbake til Ungarn og ble medlem av den kommunistiske marionettregjeringen.
Imidlertid ble han stadig mer skeptisk til stalinismen, og da han ble statsminister i 1953 forsøkte han i økende grad å distansere Ungarn fra østblokken og opptre som leder for et selvstendig land. Dette førte til at han ble tvunget til å gå av og utvist fra kommunistpartiet.
Da ungarerne gjorde opprør mot den sovjetiske okkupasjonen i 1956, ble Nagy igjen statsminister og erstattet kommunisten Ernö Gerö, som flyktet til Sovjetunionen. Den 1. november appellerte han til vesten om å hjelpe Ungarn.
Opprøret i Ungarn ble knust av sovjetiske styrker samme år, og Nagy og andre motstandsmenn søkte asyl i den jugoslaviske ambassaden. Han ble imidlertid arrestert etter at han kom ut etter å ha fått løfte om fritt leide, og ble henrettet sammen med en rekke andre i 1958.
Han ble begravet på et lukket område på kommunekirkegården, og graven ble først tilgjengelig etter 1989. Ved siden av graven står et monument med innskrifter på latin, ungarsk, tysk og engelsk. Den latinske innskriften lyder Vivos voco Mortuos plango Fulgara frango (Jeg roper til de levende. Jeg sørger over de døde. Jeg slår lyn tilbake hentet fra diktet “Das Lied von der Glocke” av den tyske poeten Friedrich Schiller utgitt i 1798).
Etter at Ungarn ble fritt ble han gitt en statsbegravelse med fulle militære æresbevisninger, og det står en statue av ham på Martyrplassen, hvor landets helter i kampen mot Sovjet minnes.
Koshamain

Koshamain (katakana: コシャマイン) var en ainuleder på Hokkaidō som er kjent for sin motstand mot japansk ekspansjon på øya i det som har blitt kjent som Koshamains opprør i 1457. Koshamains opprør var et av ainuenes største opprør mot japanere (sammen med Shakushains opprør omtrent 200 år senere)). I 1457 inntok Koshamain en rekke japanske fort, og mange japanere i området ble drept, men han ble beseiret av Takeda Nobuhiro da han forsøkte å angripe byen Kaminokuni.
La Cruz (Uruguay)

Historie

La Cruz ble grunnlagt i 1874.

Transport

Ruta 5 forbinder La Cruz med Florida og Durazno.
Toros Monterrey

Toros Monterrey er en meksikansk ishockeyklubb som spiller i den meksikanske ishockeyligaen. Klubben, som ble etablert i 2004, spiller sine hjemmekamper ved Monterrey Ice Complex som har en kapasitet på 1500 tilskuere.
Wilder Cartagena

Landslaget

Han ble tatt ut i Perus tropp til VM i fotball 2018 i Russland.
Valbo

Valbo er et tettsted i Gävle kommune i Gävleborgs län i landskapet Gästrikland i Sverige. I 2010 hadde tettstedet 7 065 innbyggere.
Ganggrav

En ganggrav (dansk jættestue, svensk gånggrift) er et gravkammer av stein som er dekket av en jordhaug. Enmanns-kamrene kalles dysser. Ganggraven ble brukt som storfamiliegrav av jorddyrkende folkeslag i Vest-Europa i yngre steinalder, og tilhører traktbegerkulturen. Man har funnet opp til ca. 400 skjelett i en ganggrav på Langeland. 
Ganggravene avløser dyssene, og skiftet skjer ca. 3200 år f.Kr.
Rookie of the Year (album)

Rookie of the Year er et musikkalbum med Kleen Cut, utgitt i 2005.
As Seen Through a Telescope

Handling

En eldre mann befinner seg ved en vei som går gjennom en landsby, mens han ser etter noe gjennom en kikkert. Plutselig retter han kikkerten mot et ungt par som kommer oppover veien. Jentens skolisser er blitt oppknyttet av seg selv, og gutten tilbyr seg å knytte dem. Her skifter scenen, og viser hvordan det ser ut gjennom den elder mannens kikkert. En meget fin ankel sees på kort hold. Scenen skifter tilbake igjen og viser at den gamle fryder seg over synet. Paret som oppdager "Peeping Tom" (kikkeren), kommer mot ham, og da den unge mannen passerer bak ham, slår han hatten av hodet hans og sparker vekk stolen som han sitter på slik at den gamle mannen er et ganske latterlig syn når han sitter nede på veien.